რეინირი
რეინირი (ინგლ. Mount Rainier) — მოქმედი ვულკანი აშშ-ში, ვაშინგტონის შტატში. წარმოადგენს კასკადოვანი მთების უმაღლეს მწვერვალს. სიმაღლე 4392 მ. გეოლოგიურად ახალგაზრდა წარმონაქმნია, რომელიც ჩამოყალიბებულია დაახლოებით 1 მლნ. წლის წინათ ამოღვრილი ერთიმეორეზე მიყოლებული ლავური ნაკადებისაგან. მწვერვალზე ორი ვულკანური კრატერია, რომელთა დიამეტრი 300 მ-ზე მეტია. სულ 26 მყინვარია, რომელთა საერთო ფართობია 93 კმ². მთის ძირზე და კალთების ქვედა ნაწილზე წიწვოვანი ტყეა, 2600–2800 მ სიმაღლეზე — ალპური მდელოები, უფრო მაღლა — მარადიული თოვლი. უკანასკნელად ამოიფრქვა 1894 წელს.